Îndemnul Chinei către cetățeni să-și facă provizii are efecte și în România. Magazinele din Timiș limitează cumpărarea unor produse de bază.
Îndemnurile facute de guvernul chinez, care sfătuia cetățenii să-și facă provizii de alimente de bază de teama unei posibile crize alimentare, au pus pe gânduri și români. Unii s-au grăbit să-și facă stocuri de alimente de bază, astfel ca reprezentantii unor magazine din Timiș au decis să limiteze achizitionarea acestora, informează Opinia Timișoarei.
Pe ușa de intrare a unui supermarket din Deta a fost postat un afiș prin care clienții sunt înștiințați că uleiul și zahărul se vând doar în limita a 6 litri, respectiv 5 kilograme, de persoană, conform publicației timișorene."Din dorința de a asigura produse de bază tuturor clienților noștri, limităm achiziția acestui produs la 6 l pe fiecare bon fiscal", stă scris pe un afiș pe care e înfățișată o sticlă de ulei.Un al doilea afiș ilustrează o pungă de zahăr, iar alături este un text asemănător prin care se atrage atenția că se pot cumpără pe un bon doar 5 kilograme.Guvernul Chinei a îndemnat familiile să își facă provizii de bază în caz de urgențăMinisterul Comerțului din China nu a oferit niciun motiv pentru acest avertisment, acesta venind pe fondul blocajelor actuale legate de coronavirus și al îngrijorărilor legate de aprovizionarea cu legume după ce ploile neobișnuit de abundente au afectat culturile.De asemenea, ministerul a cerut autorităților locale să mențină buna funcționare a lanțurilor de aprovizionare și prețurile stabile.